open-index/open-wikipedia-markdown huggingface dataset:
Morihei Ueshiba

**Morihei Ueshiba** (, 14. joulukuuta 1883 Tanabe, Japani – 26. huhtikuuta 1969) oli japanilainen kamppailulajiopettaja, joka tunnetaan aikidon kehittäjänä.

Ueshiba harrasti useita eri kamppailulajeja jo nuoresta iästä lähtien. Näihin kuuluivat mm. jujutsu-tyylit Tenjin shin’yō-ryū ja Gotō-ha Yagyū shingan-ryū, judo sekä Daitō-ryū aikijūjutsu. Näistä jälkimmäistä Ueshiba harjoitteli pisimpään, ja hänen opettajansa lajissa oli Sōkaku Takeda. Daitō-ryūn harjoittelu kesti vuodesta 1915 aina 1930-luvulle. Ueshiba oli yksi Takedan etevimmistä oppilaista ja sai häneltä kyōju dairi-opettajalisenssin.Morihei Ueshiba toimi aluksi Daitō-ryū-opettajana ja vasta myöhemmin perusti oman lajinsa, aikidon, ja etääntyi omasta opettajastaan. Aikidon suurimmat vaikutteet ovat tulleet teknisesti Daitō-ryū aikijūjutsusta ja elämänkatsomuksen puolella О̄moto-kyō-šintolaisuudesta. Vuosien varrella Ueshiba opetti useita tuhansia oppilaita. Myöhemmässä vaiheessa hän opetti etenkin Tokiossa sijaitsevalla Kōbukan-dojolla (myöh. Aikikai honbu dōjō) ja Iwamassa, jossa hän vietti vanhuutensa vuodet yhä aktiivisesti harjoitellen ja opettaen.

Morihei Ueshiba ei juurikaan matkustellut Japanin ulkopuolella. Eräänä poikkeuksena tähän oli vierailu Havaijille vuonna 1961. Morihei Ueshiba kuoli maksasyöpään 26. huhtikuuta 1969. Ueshiban perintönä on aikidon humaani filosofia, jossa taistelutaitoa ei nähdä vastustajan nujertamisen vaan henkilökohtaisen kasvun ja rauhan edistämisen välineenä.

## Kunnianosoituksia

*  Nousevan auringon ritarikunnan kultasäteet ruseteilla (Japani, 1964)
*  Kunniamitali violettina (Japani, 1960)

## Lähteet
* *Encyclopedia of Aikido* 
* 

### Viitteet
Autechre

**Autechre** on brittiläinen, Warp Recordsille levyttävä elektronisen musiikin yhtye, jonka perustivat vuonna 1987 kaksi ystävystä, Rob Brown ja Sean Booth. Heidän musiikkinsa katsotaan ottavan vaikutteita IDM:stä ja ambientista, mutta he eivät itse myönnä kuuluvansa mihinkään tiettyihin genreihin.

## Tuotanto
### Albumit
**Incunabula* (1993)
**Amber* (1994)
**Tri Repetae* (1995)
**Chiastic Slide* (1997)
**LP5* (1998)
**Confield* (2001)
**Draft 7.30* (2003)
**Untilted* (2005)
**Quaristice* (2008)
**Oversteps* (2010)
**Exai* (2013)
**elseq 1–5* (2016)
**NTS Sessions 1–4* (2018)
**Sign* (2020)
**Plus* (2020)

### EP:t ja single-julkaisut
**Cavity Job* (1991)
**Basscadet* (1993)
**Anti EP* (1994)
**Garbage* (1995)
**Anvil Vapre* (1995)
**We R Are Why / Are Y Are We?* (1996)
**Envane* (1997)
**Cichli Suite* (1997)
**Peel Sessions* (1998; äänitetty alun perin John Peelin kuuluisaa radio-ohjelmaa varten vuonna 1995)
**EP7* (1999; kaksi EP:tä (7.1 ja 7.2) yhdistettynä yhdeksi pitkäsoitoksi)
**Splitrmx12 * (1999)
**Peel Sessions 2* (2000)
**Gantz Graf* (2002; julkaistiin myös DVD:llä)
**Quaristice (Versions)* (2008; julkaistiin Quaristice -levyn Limited Editionin kanssa)
**Quaristice.Quadrange.ep.ae* (2008)
**Move of Ten* (2010)
**L-event* (2013)
**JNSN CODE GL16 / spl47* (2017)
**Livealbumit**

* *AE_LIVE* (2015)
* *AE_LIVE 2016/2018* (2020)
* *AE_2022－*(2023)
Diaari

**Diaari** eli diaario tarkoittaa luetteloa, johon merkitään aikajärjestyksessä virastoon tai laitokseen saapuneet tai sieltä lähteneet asiakirjat. Sana pohjautuu latinan sanaan *diarium*, joka tarkoittaa päiväkirjaa.

Diaari on sidottu kirja, kortisto tai atk-järjestelmä. Siihen merkitään asiakirjalle sen saapuessa annettava oma diaarinumero, saapumispäivä, lähettäjän nimi ja lähettäjän asiakirjamerkinnät sekä lyhyesti asian sisältö. Näiden lisäksi kirjataan kaikki asian vuoksi tehdyt välitoimet eli kirjeenvaihto ja välipäätökset sekä lopullinen toimi tai päätös. Myös viraston omista aloitteista tehdään vastaavat merkinnät. Diaarinumero merkitään kaikkiin asiaa koskeviin asiakirjoihin. Diaarimerkintä on yleensä julkinen ja se vahvistaa asiakirjan saapuneen viranomaiselle.

Julkisuuslaki edellyttää viranomaisilta hyvää tiedonhallintatapaa, minkä takia diaarijärjestelmät ovat viranomaisille käytännössä pakollisia.

Sanaa diaari on aikoinaan käytetty myös ajantapahtumista kertovista muistiinpanoista, joita laadittiin erityisesti luostareissa.

## Sanastoa

* *a.a.* tai *aa* on lyhenne latinan fraasista *[[ad acta]]*. Se tarkoittaa, että asia arkistoidaan ilman muita toimenpiteitä kuten päätöksiä.

* *AD* on lyhenne sanasta *anomusdiaari*. Siihen merkitään yksityisiltä henkilöiltä tai yhteisöiltä saapuneet asiakirjat.

* *BD* on lyhenne ruotsin sanasta *brevdiarium*, joka on  suomeksi kirjediaari.

* *dnro* on diaarinumeron lyhenne.

* *KD* eli *kirjediaari* on luettelo, johon merkitään eri viranomaisilta tai laitoksilta saapuneet asiakirjat.

* *SalD* on lyhenne sanoista salainen diaari, johon merkitään salaiset asiat.

* *SD* on lyhenne ruotsin sanasta *supplikdiarium* eli anomusdiaari.

* *res. fin.* on lyhenne sanoista *resolverat finaliter*, asia loppuunkäsitelty.

* *res. inter.* tarkoittaa välipäätöstä.

* *aktata* virastoslangissa: tehdä merkintä ad acta diaariin ja arkistoida asia ilman toimenpiteitä.

* *finaloida* virastoslangissa: tehdä lopullinen päätös ja merkitä res. fin. sekä päivämäärä ja tehdyt toimet diaariin.

## Lähteet
Mikael VIII Palaiologos

**Mikael VIII Palaiologos** (, 1225 – 11. joulukuuta 1282) oli Bysantin keisari 1261–1282. Hän oli Palaiologos-hallitsijasuvun perustaja.

Mikael Palaiologos oli etäistä sukua monille entisille hallitsijasuvuille. Hän kunnostautui sotilaana jo nuorella iällä ja sai suuria vastuita keisari Johannes III Dukasin armeijassa.

Keisari Theodoros II Laskariksen kuollessa Johannes IV Laskaris oli kuusivuotias. Mikael VIII Palaiologos oli aluksi nuoren Johannes IV Laskariksen holhooja, mutta teki itsestään pian Johanneksen hallitsijakumppanin.

Mikaelin aikakaudella vallattiin takaisin Konstantinopoli joka oli ollut latinalaisen keisarikunnan hallussa neljännestä ristiretkestä saakka. Itse valtauksessa sattumalla oli suuri osa, yksi Mikaelin kenraaleista oli lähistöllä kun varuskunta oli tyhjillään ja valtaus kävi äkkiä 15. heinäkuuta 1261. Heti kun kaupunki saatiin vallattua Mikael antoi sokaista Johanneksen ja teki itsestään yksinvaltiaan. 

Mikael aloitti Konstantinopolin jälleenrakennuksen, avasi yliopiston uudelleen ja edisti muutenkin oppineisuutta, mikä johti Bysantin "renessanssiin" 1300- ja 1400-luvuilla.

Anjoun ja Sisilian kuningas Kaarle I oli tuohon aikaan lännen kyvykkäin diplomaatti. Hän pyrki valloittamaan Konstantinopolin uudelleen, mutta monimutkaisten liittolaissuhteidensa avulla Mikael onnistui torjumaan valtauksen. Osana tätä valtapeliä Mikael yritti neuvotella paavi Martinus IV:n kanssa kirkkojen yhdistämisestä (jotta suuri skisma päättyisi). Lyonin kirkolliskokous teki tämänsuuntaisen päätöksen vuonna 1274, mutta heti Mikaelin kuoltua ortodoksikirkko julisti päätöksen pätemättömäksi.

Patriarkka Arsenios Autoreianos oli aluksi Mikaelin kannattaja, mutta kun tämä sokaisi Johanneksen, Arsenios julisti Mikaelin kirkonkiroukseen. Kiistat kirkon kanssa jatkuivat, ja kun Mikael kuoli, kirkko ei sallinut hänelle kristillisiä hautajaisia.

## Kirjallisuutta
* 
* 

## Lähteet
Nottingham

**Nottingham** on kaupunki Nottinghamshiren kreivikunnan alueella Keski-Englannissa Isossa-Britanniassa. Kaupunki on ollut hallinnoltaan yhtenäishallintopiiri vuodesta 1998. Varsinaisen kaupungin asukasluku on noin 288&nbsp;700, mutta Nottinghamin metropolialueen asukasluku on noin 1,5 miljoonaa ihmistä. 

## Historia
Saksit perustivat Trentjoen varressa sijaitsevan kaupungin 600-luvulla. Alueen valloittivat 800-luvulla tanskalaiset viikingit. Aluetta kutsuttiin muun muassa nimillä **Tigguo Cobauc** ("House of Caves") ja **Snottingaham**. Vilhelm Valloittaja määräsi Hastingsin taistelun jälkeen jokivarteen rakennettavaksi linnoituksen, jonka ympärille asutus edelleen laajentui.

Legenda Robin Hoodista, 1100-luvulla eläneestä lainsuojattomasta, yhdistetään kiinteästi Nottinghamiin ja sen ympäristöön, etenkin kaupungista pohjoiseen sijaitsevaan Sherwoodin metsään.

Englannin sisällissota alkoi kaupungista 1642, kun Kaarle I valitsi Nottinghamin linnan taisteluiden näyttämöksi.

Nottingham kasvoi etenkin 1700-luvulla teollisen kasvun myötä. Kaupungin pääartikkeliksi muodostui pitsi, jota valmistettiin paikallisten suunnittelijoiden kehittämillä koneilla. Nottinghamin pitsistä tuli ennen pitkää maailmanlaajuisestikin tunnettu käsite.

Nottinghamista ovat kotoisin jalkapalloseurat Nottingham Forest, joka pelaa tällä hetkellä Englannin Valioliigassa, ja Notts County, joka pelaa tällä hetkellä Kakkosliigassa.

## Koulutus
Nottinghamissa toimii kaksi yliopistoa: University of Nottingham ja Nottingham Trent University. Niissä opiskelee vuosittain yhteensä noin 40&nbsp;000 kokopäiväistä opiskelijaa.

## Lähteet

## Aiheesta muualla

*Kaupungin verkkosivusto
*Nottingham BBC:n sivuilla
Plaid

**Plaid** on brittiläinen elektronista musiikkia esittävä yhtye. Yhtye koostuu kahdesta miehestä, Andy Turnerista ja  Ed Handleystä. Duo on ottanut nimensä tavallisesta vaatteiden ruutukuviosta (englanniksi *plaid*). Plaid on tehnyt yhteistyötä tunnettujen naislaulajien Nicoletten ja Björkin kanssa ja julkaisseet levyjä Clear, Warner, Black Dog Productions ja Warp Records -levy-yhtiöille. Plaid on yksi tunnetuimmista IDM-yhtyeistä.

## Diskografia

### Albumit
**Mbuki Mvuki* (1991)
**Not For Threes* (1998)
**Rest Proof Clockwork* (1999)
**Trainer* (2000)
**Double Figure* (2001)
**Parts in the Post* (remix-kokoelmalevy, 2003)
**Spokes* (2003)
**Greedy Baby* (CD/DVD, 2006)
**Tekkon Kinkreet* (soundtrack Tekkon Kinkreet -anime-elokuvaan, 2006)
**Heaven's Door* (soundtrack, 2008)
**Scintilli* (2011)
**Reachy Prints* (2014)
**The Digging Remedy* (2016)
**Polymer* (2019)

### EP:t
**Scoobs In Columbia* (1992)
**Android* (1995)
**Undoneson* (1997)
**Peel Session* (1999)
**Booc* (2000)
**P-Brane* (2002)
**Dial P* (2003)

## Aiheesta muualla
* Yhtyeen viralliset kotisivut
Gnetales

**Gnetales** eli **Gnetophytina** on paljassiemenisten kasvien ryhmä, johon kuuluu kolme ulkomuodoltaan varsin vaihtelevaa kasviheimoa. Ryhmän kasvit eroavat kaikista muista paljassiemenisistä kasveista sisältämällä puuosassaan putkiloita. Putkilot ovat ominaisia koppisiemenisille, ja ryhmien on arveltu olevan läheistä sukua toisilleen.

## Luokittelu
Kasvien luokittelua kehittänyt Angiosperm Phylogeny Group luokittelee ryhmän lahkoksi Gnetales.

Perinteisemmissä luokituksissa ryhmä on muodostanut kokonaisen alakaaren Gnetophytina ja sen sisältämän luokan Gnetopsida, joka on jaettu kolmeen lahkoon. Kukin lahko sisältää vain yhden heimon ja jokainen heimo vain yhden suvun. Lajittelu ei ole täysin selvää, sillä lajit elävät hyvin eri puolilla maapalloa ja niiden keskinäisistä suhteista ei olla aivan varmoja.

Luumiokasvien (Gnetaceae) heimo sisältää vain luumioiden (*Gnetum*) suvun. Luumiot ovat pääosin tropiikissa kasvavia puuvartisia köynnöksiä; tunnetuin laji malesianluumio (*Gnetum gnemon*) on kuitenkin puu. Kasvien lehdet muistuttavat monien koppisiemenisten kasvien, kuten limoviikunan lehtiä.

Ikilehtikasvien (Welwitschiaceae) heimoon kuuluu vain ikilehtien (*Welwitschia*) suku, johon kuuluu ainoastaan yksi laji ikilehti (*Welwitschia mirabilis*). Ikilehti kasvaa Namibin aavikolla. Se kasvattaa elinaikanaan vain kaksi suurta lehteä, jotka vähitellen kuolevat kärjistään ja muuttuvat liuskaisiksi.

Efedrakasvien (Ephedraceae) heimossa on vain yksi suku efedrat (*Ephedra*). Efedroilla on suomumaiset pienet lehdet pitkissä ja hennoissa varsissa. Niitä esiintyy monilla kuivilla seuduilla Välimeren ympäristössä, Keski- ja Kaakkois-Aasiassa, Pohjois-Amerikan lounaisosassa ja Etelä-Amerikassa aina Patagoniaan asti. Efedroja on käytetty yrtteinä, ja niiden vaikuttavalla ainesosalla, efedriinillä, on todettu suorituskykyä parantavia vaikutuksia.

## Lähteet
Johannes IV Laskaris

**Johannes IV Laskaris** (1250–1305) oli Nikaian keisarikunnan hallitsija ja Bysantin keisari maanpaossa vuosina 1258–1261.

Hän oli vain 8-vuotias kun hänen isänsä Theodoros II Laskaris kuoli vuonna 1258. Hänen holhoojakseen valittiin Mikael Palaiologos joka myöhemmin antoi tehdä itsestään hallitsijakumppanin. 

Kun Mikael valtasi takaisin Konstantinopolin vuonna 1261, käski hän sokaista Johanneksen jottei hän enää pystyisi hallitsemaan. Johannes vangittiin linnaan joka sijaitsi Marmaranmeren rannalla. Hän kuoli vuonna 1305. Johannes IV Laskaris oli viimeinen Laskaris-suvun keisareista.

## Kirjallisuutta
* 
*
Venetian Snares

**Venetian Snares** eli **Aaron Funk** (11. tammikuuta 1975 Winnipeg, Manitoba, Kanada) on kanadalainen muusikko ja kokeellisen elektronisen musiikin tuottaja. Venetian Snaresin musiikkia on luonnehdittu tyylilajiltaan muun muassa IDM:ksi ja breakcoreksi.

Venetian Snaresin tuotantoa ovat julkaisseet lukuisat levy-yhtiöt, kuten Planet Mu, Sublight, History of the Future, Isolate, Addict, Zod, Distort, Low-Res ja Hymen.

Venetian Snares on esiintynyt muutamia kertoja Suomessa. Vuonna 2008 Venetian Snares esiintyi Ilosaarirockissa ja 2009 huhtikuussa Tavastialla.

## Tuotanto

* Spells, kasettijulkaisu (1998, Not On Label)
* Subvert!, kasettijulkaisu (1998, Not On Label)
* Greg Hates Car Culture, 12" (1999, History Of The Future)
* Salt, 12" (2000, Zhark International)
* printf("shiver in eternal darkness\n"); (2000, Isolate)
* 7 Sevens Med EP (2000, Low Res)
* Untitled [white label] (2001, Hangars Liquides)
* Defluxion / Boarded Up Swan Entrance (2001, Planet Mu)
* Shitfuckers!!! (2001, Dyslexic Response)
* Making Orange Things [yhteistyössä Speedranchin kanssa] (2001, Planet Mu)
* Songs About My Cats (2001, Planet Mu)
* Doll Doll Doll (2001, Hymen)
* Higgins Ultra Low Track Glue Funk Hits 1972–2006 (2002, Planet Mu)
* 2370894 (2002, Planet Mu)
* Winter In The Belly Of A Snake (2002, Planet Mu)
* A Giant Alien Force More Violent & Sick Than Anything You Can Imagine (2002, Hymen)
* Nymphomatriarch [yhteistyössä Hecaten kanssa] (2003, Hymen)
* Find Candace (2003, Hymen)
* Badminton (2003, Addict)
* Einstein-Rosen Bridge (2003, Planet Mu)
* The Chocolate Wheelchair Album (2003, Planet Mu)
* Moonglow / This Bitter Earth (2004, Addict)
* Horse And Goat (2004, Sublight Records, Inc.)
* Huge Chrome Cylinder Box Unfolding (2004, Planet Mu)
* Infolepsy EP (2004, Coredump Records)
* Winnipeg is a Frozen Shithole (2005, Sublight Records, Inc.)
* Rossz Csillag Allat Született (2005, Planet Mu)
* Meathole (2005, Planet Mu)
* 4 Adaptions Of Rossz Csillag Allat Született, 12" [Venetian Snares vs Bong-Ra] (2006, Planet Mu)
* Cavalcade Of Glee And Dadaist Happy Hardcore Pom Poms (2006, Planet Mu)
* Hospitality (2006, Planet Mu)
* Pink + Green (2007, Sublight Records)
* My Downfall (2007, Planet Mu)
* Detrimentalist (2008, Planet Mu)
* Horsey Noises EP (2009, Planet Mu)
* Filth (2009, Planet Mu)

## Aiheesta muualla
* http://www.venetiansnares.com/ – Viralliset kotisivut
* 
*
Yrjö Juhani Renvall

**Yrjö Juhani Renvall** (s. 23. toukokuuta 1946, Tampere) on professori ja teatterivaikuttaja. Hän toimii  teatterityön professorina Tampereen yliopiston näyttelijäntyön laitoksella. Renvall on myös työskennellyt sekä näyttelijänä, ohjaajana, käsikirjoittajana että dramaturgina. Vuosina 1990–1993 Renvall toimi Oulun kaupunginteatterin johtajana. Professorina Renvall on painottanut etenkin opetuksen, tutkimuksen ja taiteellisen toiminnan yhteyttä.

1980-luvun alussa Renvall teki yhteistyötä elokuvaohjaaja Tapio Suomisen kanssa. Yhdessä he kirjoittivat Suomisen ohjaamat elokuvat *[[Täältä tullaan elämä!]]* (1980) sekä *Syöksykierre* (1981). Näistä ensiksi mainittu oli elokuvateattereissa vuoden 1980 katsotuin kotimainen elokuva. Dramaturgina hän on toiminut muun muassa Markus Nummen esikoiselokuvassa *Hyvän tekijät* (1997). Hän on myös näytellyt pikkuosia eri elokuvissa, kuten *[[Mona ja palavan rakkauden aika]]* (1983) sekä *[[Talvisota (elokuva)|Talvisota]]* (1989). Renvall toimi Lahden Kansanopiston teatterilinjan vetäjänä ja ohjaajana ja oli teatterilinjan ideoitsija ja isä usean vuoden ajan, vuodesta 1983 alkaen.

## Lähteet

## Aiheesta muualla
* 
*
Fy

**Fy** tarkoittaa seuraavia:

* 
* 
* feynmanium, kemiallinen merkki Fy, alkuaine, nykyisin untriseptium (Uts)
* filosofian ylioppilas, FY tai fil. yo., luonnontieteellisiä tai humanistisia aineita opiskeleva yliopisto-opiskelija
* Friitalan Yritys, FY, suomalainen urheiluseura.
Ilkka

**Ilkka** voi tarkoittaa ainakin seuraavia asioita:

* Ilkka, suomenkielinen miehen etunimi, myös sukunimi
* Ilkka, Seinäjoella ilmestynyt sanomalehti
* Ilkka, markkinointi -ja teknologiayhtiö
* "Ilkka", Kaarlo Kramsun runo Jaakko Ilkasta
* Ilkka, Ilkka Jääskeläisen taiteilijanimi
* Ilkka, saari Lappajärvessä Suomessa.

### Ilkka sukunimenä
* Elli-Marja Ilkka (1896–1993), pakinoitsija ja uskonnollinen kirjailija
* Elias Ilkka (1889–1968), kuvanveistäjä
* Harri Ilkka (s. 1970), pikaluistelija
* Helinä Ilkka (nyk. *Haatanen*, s. 1954), iskelmälaulaja
* Jaakko Ilkka (1545–1597), nimismies ja nuijamiesten päällikkö nuijasodassa
* J. V. Ilkka (1909–1998), suomalainen toimittaja ja suomentaja 
* Matti M. Ilkka (1896–1971), toimittaja ja tietokirjailija
* Mikko Ilkka (1864–1920), maatalousaiheista kirjoittanut tietokirjailija
* Sannaliisa Ilkka (*Sansa*, s. 1980), suomalainen laulaja ja lauluntekijä
* Tapani Ilkka (1941−2021), aitajuoksija, urheiluvaikuttaja, SUL:n ja Suomen Olympiakomitean puheenjohtaja ja Suomen Urheiluopiston rehtori.
Robert Moog

**Tri. Robert A. Moog** (23. toukokuuta 1934 New York, New York, Yhdysvallat &ndash; 21. elokuuta 2005 Asheville, Pohjois-Carolina, Yhdysvallat) oli elektronisen musiikin pioneeri, joka tunnetaan parhaiten Moog-syntetisaattorin kehittäjänä. Moog itse äänsi sukunimensä ”moug”.

Moog aloitti soitinvalmistuksen jo teini-iässä kokoamalla thereminejä. Sittemmin fysiikkaa ja sähkötekniikkaa opiskellut Moog teki ensimmäisen modulaarisen syntetisaattorinsa vuonna 1963. Helpommin kuljetettava Minimoog ilmestyi vuonna 1971. Varhaiset Moogit vakiinnuttivat syntetisaattorin käyttöliittymäksi pianon kaltaisen koskettimiston.

## Moog-syntetisaattorit
Myöhemmin enemmän populaarimusiikissa käytetyn Moog-syntetisaattorin läpimurto tapahtui alun perin klassisen musiikin kautta. Wendy Carlosin albumi *Switched-On Bach* (1968) osoitti, että syntetisaattoria voi käyttää musiikin teossa, eikä sitä pidetty enää pelkkänä efektilaitteena. Carlos loi päällekkäisäänityksillä Moogin yksiäänisillä soittimilla monimutkaisia äänimaisemia.

1970-luvulla Moogit vakiintuivat monien rock-yhtyeiden kalustoon, ja kokeellisemmat yhtyeet, kuten Emerson, Lake & Palmer ja Kraftwerk, käyttivät niitä koko soundinsa kulmakivenä. Ensimmäinen Moogia sisältävä rock-äänite oli The Doors -yhtyeen esikoisalbumi vuodelta 1967. Myös esimerkiksi Uriah Heepin vuoden 1972 ”Sweet Lorraine” -kappaleessa Moog-syntetisaattori on tärkeässä osassa.

1980-luvulla digitaaliset syntetisaattorit kuten Yamaha DX7 syrjäyttivät analogiset laitteet ja Moogitkin jäivät pienen piirin harrastukseksi. 1990-luvulla analogiset syntetisaattorit kuitenkin löydettiin uudelleen ”lämpimän” sointinsa ja ”inhimillisyytensä” vuoksi, ja Moog-syntetisaattoritkin nousivat uuteen suosioon erityisesti lukuisien analogisten ja ns. virtuaalianalogisten jäljitelmien muodossa.

Moogin yritys Moog Music päätyi vuonna 1975 erinäisten vaiheiden kautta Norlin-nimisen yhtiön omistukseen, ja Moog jätti yrityksen pari vuotta myöhemmin. Norlinin valmistamat Moog-tuotteet eivät olleet yhtä menestyksekkäitä kuin Moogin itse suunnittelemat, joten Moog Music lopetti toimintansa vuonna 1987. Moogin uusi yritys Big Briar osti oikeudet Moog Music -nimeen vuonna 2002 ja toi markkinoille uudistetun version Minimoogista, Minimoog Voyagerin.

## Aiheesta muualla

*Robert Moogin kotisivut
Kolmas ristiretki Suomeen

**Kolmas ristiretki Suomeen** on Eerikinkronikassa kuvattu uplantilaisten sotaretki karjalaisia vastaan. Sotaretki tehtiin Karjalaan vuonna 1293.

Sotaretkestä kertovan Eerikinkronikan mukaan uplantilaiset valtasivat retken alussa karjalaisten neljätoista kihlakuntaa ja valloittivat Käkisalmen pakanoilta, sekä perustivat Viipurin linnan tuhotun karjalaisten linnoituksen paikalle. Heidän myös kerrottiin vapauttaneen monia vankeja. Kronikan kuvauksen mukaan uplantilaiset kuitenkin menettivät Käkisalmen saman retken aikana heti novgorodilaisille.

## Sotaretken syy
Eerikinkronikka kertoo sotaretken syyksi pakanoiden tunkeutumisen kristittyjen alueelle. Birger Maununpojan 4. maaliskuuta 1295 antama lupakirje Lyypekille ja muille Itämeren kauppaa käyville kaupungeille mainitsee puolestaan karjalaisten käännyttämisen motiiviksi heidän kauan harjoittamansa rosvouksen ja ryöstelyn, sekä ruotsalaisten ja muiden itämeren kävijöiden vangiksi ottamisen ja kiduttamisen. Historiallisissa lähteissä mainitaan karjalaisten tehneen sotaretken Ruotsiin vuonna 1257. Lisäksi karjalaiset ja hämäläiset olivat hyökkäilleet jatkuvasti toistensa alueille. Hämäläisiä oli käännytetty kristinuskoon väkivaltaisesti toisen ristiretken aikana karjalaisten säilyttäessä yhä suomalaisen muinaisuskon. Karjalan kautta kulki tärkeä hansakauppiaiden kauppaväylä Novgorodin ja lännen välillä. Saksalaiset hansakauppiaat halusivat turvatakuut idän kauppareitille, sillä Karjalassa oli turvatonta, mutta kumpikaan hallitsija ei taannut turvallista kulkua. 

## Retken johtaja
Perinteisen Eerikinkronikkaan ja Novgorodin kronikkaan perustuvan näkemyksen mukaan vuonna 1293 kuninkaan sotavoimien komentaja, marski Torkkeli Knuutinpoika, varusti suuren laivaston ja sotajoukon, joka purjehti Karjalaan asti. Birger Maununpoika mainitsee sotaretkelle osallistuneen sotajoukon olleen suuri ja retken kallis.

Kysymys retken johtajasta on nykyään yleisimmän näkemyksen mukaan avoin. Torkkeli Knuutinpoika todistettavasti oleskeli touko- ja heinäkuussa 1293 Ruotsissa, eikä hän saattanut oleskella ainakaan pitkään Karjalassa.

## Seuraukset

Uplantilaiset perustivat Viipurin linnan tuhotun karjalaisten linnoitetun varasto- ja kauppapaikan tilalle.

Karjalan ristiretken jälkeen kahakat Ruotsin, suomalaisten ja Novgorodin välillä jatkuivat. Novgorod hyökkäsi Hämeeseen vuonna 1311 polttaen Vanain kaupungin ja vuonna 1318  Turkuun polttaen sen maan tasalle. Jatkuvat hävitysretket ja toisistaan irralliset kahakat alkoivat kuitenkin käydä molempien voimille, ja vuonna 1323 solmittiin Pähkinäsaaressa rauha. Pähkinäsaaren rauhaan päättyi Suomen ristiretkiaika.

## Lähteet
* Mauno Jokipii, Karjalan ristiretki ja taistelu Nevan reitistä. Snellman-instituutti 2003, Kuopio.
* Jukka Korpela, Viipurin linnaläänin synty. Karjalan kirjapaino OY, Lappeenranta 2004.

### Viitteet
Kallion II hallitus

**Kallion II hallitus** oli Suomen tasavallan 13. hallitus. Se oli Maalaisliiton ja Kokoomuksen muodostama porvarillinen vähemmistöhallitus, joka toimi 348 päivän ajan 31. joulukuuta 1925 – 13. joulukuuta 1926.

Edellisen pääministerin Antti Tulenheimon jätettyä hallituksensa eronpyynnön, heräsi keskustelua hallitusvastuun siirtämisestä sosialidemokraateille, mutta SDP:n päättävät elimet eivät vielä olleet tehneet tähän oikeuttavaa päätöstä. Tulenheimon hallituksen kulkulaitosministerinä toiminut Kyösti Kallio yritti saada hallitukseensa mukaan myös RKP:n, mutta eri kieliryhmien välit olivat kärjistyneet jo molemminpuolisen pistelyn asteelle. Tulenheimon hallitus oli muun muassa poistattanut ruotsinkieliset nimi- ja opastekyltit suomenkielisten alueiden rautatieasemilta, eikä uusi pääministeri osannut ruotsia, missä oli kylliksi syytä eriseuraisuudelle. Niinpä RKP alkoi hakeutua useissa asioissa yhteistyöhön sosialidemokraattien kanssa, joiden piirissä aitosuomalaisuudella ei juuri ollut kannatusta. 

Kallion toinen hallitus pyrki jatkamaan edeltäjiensä työtä. Hallitusohjelmassaan se katsoi tehtäväkseen maatalouden, teollisuuden ja liike-elämän tukemisen sekä kansan sivistystason nostamisen. Edelleen hallitus ohjelmassaan lupasi myös jatkaa toimenpiteitä kieltolain aiheuttamaa alkoholin salakuljetusta ja väärinkäyttöä vastaan. Hallitusohjelman mukaan se myös pyrki "voimiensa mukaan huolehtimaan armeijan hengen eheyttämisestä ja siveellisen tason kohottamisesta".

Ulkopolitiikassa Kallion hallitus ulkoministerinsä, professori E. N. Setälän johdolla teki Suomen historian ehkä kauaskantoisimman aloitteen esittäessään Kansainliitossa kansainvälisen talousavun myöntämistä hyökkäyksen kohteeksi joutuneelle valtiolle. Tämä suunnitelma hyväksyttiin monien neuvotteluvaiheiden jälkeen vuonna 1930, mutta Yhdistynyt kuningaskunta, jonka maksettaviksi pääosa suunnitelmaa toteutettaessa tarvittavista summista olisi tullut, ei koskaan ratifioinut sopimusta, vaikka se myönsikin asian tärkeyden ja kaukonäköisyyden. Kansainvälisen tilanteen kiristyessä 1930-luvun mittaan suunnitelma hautautui eikä suurvaltojen aggressiivisen politiikan jalkoihin jääneille pienille valtioille ollut Kansainliitosta tässäkään apua.

Hallitus kärsi pääministeri Kyösti Kallion ja presidentti Lauri Kristian Relanderin kylmistä suhteista ja kaatui RKP:n 23. marraskuuta 1926 tekemään välikysymykseen puolustuslaitoksen taloudellisesta epäsäännöllisyydestä. 

## Kokoonpano

## Hallituksen puoluejakautuma

## Lähteet

## Aiheesta muualla
* Kallion II hallituksen ohjelma.
Vincent Kartheiser

**Vincent Paul Kartheiser** (s. 5. toukokuuta 1979 Minneapolis) on yhdysvaltalainen näyttelijä, joka tunnetaan ehkä parhaiten rooleistaan televisiosarjoissa *[[Angel (televisiosarja)|Angel]]* ja *[[Mad Men]]*.

Kartheiserin vanhemmat ovat Jim ja Janet Kartheiser, ja hänellä on viisi sisarusta. Hänen etninen taustansa on enimmäkseen saksalaista, mutta hänellä on lisäksi suomalaisia, ruotsalaisia, puolalaisia ja luxemburgilaisia sukujuuria. Kartheiser esiintyi ensimmäisen kerran teatterissa ollessaan kuusivuotias. Elokuvissa hän alkoi näytellä 13-vuotiaana. Silloin hän esiintyi pienissä rooleissa kuten elokuvassa *[[Pikku johtaja]]* vuonna 1994. Hänen ensimmäisiä suuria elokuviaan olivat *[[Intiaani lipastossa]]* ja *[[Alaska (vuoden 1996 elokuva)|Alaska]]*. Vuosina 2002–2004 Kartheiser esiintyi sivuroolissa televisiosarjan *[[Buffy, vampyyrintappaja]]* spin-offissa *Angel*. Vuosina 2007–2015 hän näytteli Pete Campbellia televisiosarjassa *Mad Men*.

Kartheiser oli naimisissa vuodesta 2014 vuoteen 2022 näyttelijä Alexis Bledelin kanssa. Heillä on syksyllä 2015 syntynyt poika.

## Osittainen filmografia

### Elokuva

**[[Kesytön sydän]]* (*Untamed Heart*, 1993)
**[[Heaven Sent]]* (1994)
**[[Pikku johtaja]]* (*Little Big League*, 1994)
**[[Intiaani lipastossa]]* (*The Indian in the Cupboard*, 1995)
**[[Alaska (vuoden 1996 elokuva)|Alaska]]* (1996)
**[[Älypäät (elokuva)|Älypäät]]* (*Masterminds*, 1997)
**[[Strike! (elokuva)|Strike!]]* (1998)
**[[Paratiisin vangit]]* (*Another Day in Paradise*, 1998)
**[[Ricky 6]]* (2000)
**[[Crime and Punishment in Suburbia]]* (2000)
**[[Preston Tylk]]* (2000)
**[[Luckytown]]* (2000)
**[[Kohtalon vanki]]* (*The Unsaid*, 2001)
**[[Dandelion]]* (2004)
**[[Alpha Dog]]* (2006)
**[[Killing Zelda Sparks]]* (2007)
**[[Elektra Luxx]]* (2010)
**[[In Time]]* (2011)
**[[A Kind of Murder]]* (2016)
**[[The Most Hated Woman in America]]* (2017)
**[[Crypto (elokuva)|Crypto]]* (2019)

### Televisio

* *[[Angel (televisiosarja)|Angel]]* (2002–2004)
* *[[Mad Men]]* (2007–2015)
* *Casual* (2016)
* *[[Genius (televisiosarja)|Genius]]* (2017)
* *[[Proven Innocent]]* (2019)

## Lähteet

## Aiheesta muualla

*
Verivala

**Verivalalla** tarkoitetaan yleensä valaa, jota vannottaessa vannojat sekoittavat toistensa verta omaansa (joskus verta myös sekoitetaan viiniin, jota kaikki vannojat juovat). Tarkoituksena on luoda keinotekoinen veriside toisilleen sukua olemattomien ihmisten välille. 

Aasialaisissa kulttuureissa verivala yhdistetään yleensä heimojen suhteisiin, verivalan avulla luotiin heimoliittoja. Varsinkin mongolit ja alkuaikojen kiinalaiset harrastivat verivalaliittoja. On myös jonkin verran todisteita, että valtaosin aasialaisista periytyneet Amerikan alkuperäiskansat vannoivat verivaloja.

Suurempien ryhmien verivalat olivat yleisiä antiikin aikana Välimeren alueella. Esimerkiksi kreikkalaiset sotilasjoukot saattoivat vannoa valan tullakseen "yhdeksi perheeksi". Tapa oli ehkä yleisin osmanien valtakunnan hallitessa Balkanin niemimaata, jolloin vannottiin joukkoverivaloja, jotta ihmiset taistelisivat tehokkaammin yhdessä vihollista vastaan. Verivalat olivat myös yleisiä Serbiassa, Albaniassa ja Bulgariassa. 

Verivaloja vannotaan nykyisinkin, lähinnä tavoitellen entisaikojen heimomentaliteettia. Nykyisin verivalan vannoneet veriveljet eivät joudu valan vannottuaan vastaamaan heimojensa turvallisuudesta.
Juoru (täsmennyssivu)

**Juoru** voi tarkoittaa seuraavia asioita:
*juoru, henkilöön liittyvä intiimi huhu
*juoru, lastenleikki
*juorut eli venhojuorut (*Tradescantia*), Amerikasta kotoisin oleva kasvisuku
Rosopsida

**Rosopsida** on yksi koppisiemenisten (Magnoliophytina) luokista.

## Luokittelu
* **Eudicotyledon (ydinryhmä)**
** Ranunculales
** Buxales
** Trochodendrales
** Proteales
** Gunnerales
** Berberidopsidales
** Dilleniales
** Caryophyllales
** Saxifragales
** Santalales
** Vitales
* **Rosidae**
** Crossosomatales
** Geraniales
** Myrtales
* **Eurosidae I**
** Zygophyllales
** Celastrales
** Malpighiales
** Oxalidales
** Fabales
** Rosales
** Cucurbitales
** Fagales
* **Eurosidae II**
** Huerteales
** Brassicales
** Malvales
** Sapindales
* **Asteridae (ydinryhmä)**
** Cornales
** Ericales
***Euasteridae I**
** Garryales
** Solanales
** Gentianales
** Lamiales
** heimo Boraginaceae (Incertae sedis)
* **Euasteridae II**
** Aquifoliales
** Apiales
** Dipsacales
** Asterales

Luokkaan kuuluu edellä mainittujen lahkojen lisäksi muutama heimo, joita ei voi sijoittaa nykyisen tietämyksen puitteissa lahkoihin tai edes niiden yhteyteen. Ne ovat:
* **[[Apodanthaceae]]**
** 3 sukua, 23 lajia loiskasveja Kaliforniasta ja Floridasta etelään, Välimerenmaissa, Lounais-Aasiassa, Lounais-Australiassa ja Itä-Afrikassa.
* **[[Haptanthaceae]]**
** vain yksi ainavihanta puulaji *[[Haptanthus hazlettii]]* Hondurasissa.
* **[[Hoplestigmataceae]]**
** 1 suku, 2 lehtensä karistavaa puulajia Länsi-Afrikassa
* **[[Medusandraceae]]**
** 1 suku, 2 puulajia trooppisessa Länsi-Afrikassa.
* **[[Metteniusaceae]]**
** 1 suku, 7 ainavihantaa puulajia Costa Ricasta luoteiseen Etelä-Amerikkaan.
* **[[Pottingeriaceae]]**
** vain yksi ikivihanta puulaji Assamista Luoteis-Thaimaahan.

## Aiheesta muualla
* Stevens, P. F. 2001-: Angiosperm Phylogeny Website. Version 6, May 2005
Keskeisvoima

**Keskeisvoima** on voima, joka suuntautuu aina kohti voimakeskusta **r**=0 tai siitä poispäin.

: \mathbf{F}(\mathbf{r}) = - { d V (r) \over {dr} } { \mathbf{r} \over {r}} 

Keskeisvoimaa ei pidä sekoittaa keskipakoisvoimaan, joka on näennäisvoima.
Vapaat taidot

**Vapaat taidot** tai **vapaat taiteet** () käsittävät antiikin aikana ja sittemmin yleensä koulutuksen historiassa ja erityisesti keskiaikaisissa yliopistoissa opetetut tärkeimmät oppiaineet. Yleensä puhuttiin seitsemästä vapaasta taidosta. Ne jaettiin kahteen ryhmään, *trivium* ja *quadrivium*. *Triviumiin* kuuluivat kielioppi, retoriikka ja dialektiikka (tai logiikka). *Quadrivium* koostui aritmetiikan, geometrian, tähtitieteen ja musiikin teorian opinnoista. Nämä taidot muodostivat keskiaikaisen yliopiston opintojen rungon.

Yleisemmin vapaat taidot merkitsevät yleissivistyksen ydintä, niitä oppiaineita, jotka on tarkoitettu tarjoamaan paremminkin yleistiedollisia ja älyllisiä kuin ammatillisia kykyjä. Yhteiskunnan kehityksen myötä vapaisiin taitoihin kuuluvien oppiaineiden joukko on muuttunut.

Nimitys *vapaa* tarkoitti alun perin vapaille miehille sopivaa, toisin sanoen antiikin ajan tasavaltaisen yhteiskunnan eliitille hyväksi katsottua, yleistä koulutusta. Eliitin ei tarvinnut tehdä varsinaista työtä, minkä takia esimerkiksi arkkitehtuuri ja lääketiede joutuivat pois sen piiristä, sillä ne edellyttivät enemmän ammatillista, suorastaan käsityöläismäistä työskentelyä. Tämän vuoksi vapaiden taiteiden opinnot sisälsivät läpi keskiajan lähinnä antiikin klassikkoja, ja niissä kartettiin johonkin tiettyyn ammattiin valmistavia opintoja. Myöhemmin vapaisiin taiteisiin alettiin lukea humanistisia aineita yleisemminkin.

Nykyään *vapaa* ymmärretään tässä yhteydessä monesti valistusajalla syntyneessä merkityksessä. Tällöin näiden taitojen ajateltiin vapauttavan mielen poistamalla ennakkoluulot ja epäoikeutetut oletukset. Yhdysvaltalaisissa yliopistoissa vastaava nimitys *liberal arts* tarkoittaa humanistisia ja yleissivistäviä tieteenaloja.

Dante yhdisti teoksissaan *[[Jumalainen näytelmä]]* ja *[[Il Convivio]]* seitsemän vapaata taitoa seitsemään tunnettuun astrologiseen planeettaan.

## Katso myös
* Paideia

## Lähteet

## Aiheesta muualla
Stádas

**Stádas** on iirin kielen sana, joka tarkoittaa samaa kuin "status", "asema". Vuosina 2003–2004 käyty *Stádas*-kampanja vaati Irlannin hallitusta hakemaan iirille virallista asemaa (iir. *stádas oifigiúil*) yhtenä Euroopan unionin työkielistä. Irlanti oli tosin kuulunut Euroopan yhteisöön jo vuodesta 1972 saakka, mutta koska juuri liittymisen aikoihin iirin kielen kannatus oli vähimmillään Irlannissa ja esimerkiksi koulujen päästötodistusten pakkoiirivaatimuksista oltiin juuri tuohon aikaan luopumassa, Irlannin tuolloinen hallitus ei uskaltanut vaatia kielelle virallista asemaa. Iiristä tuli siksi yksi sopimuskielistä, mutta ei virallinen kieli. Tämä tarkoitti, että esimerkiksi Maastrichtin sopimus käännettiin iiriksi, mutta EU:n lainsäädäntöä ei. 

Käytännössä tämä merkitsi muun muassa, että iiristä ei ollut samaa hyötyä kuin muista EU:n kansalliskielistä niille, jotka halusivat töihin EU:n elimiin. Tätä pidettiin iirinkielisyysliikkeen keskuudessa laajalti epäoikeudenmukaisena. Koska monet kielelle periaatteessa myötämielisetkin irlantilaiset ujostelivat häiritä EU:ta tällaisella asialla, muutosta ei kuitenkaan ryhdytty hakemaan ennen 2000-lukua.

Stádas-kampanjan suunnittelija oli Pádraig Ó Laighin, joka pitkään Kanadassa asuttuaan oli innostunut maan ranskalais-englantilaisesta kaksikielisyydestä ja näki sen mallina myös Irlannille. Kampanjan käytännön toteuttaja oli Aoife Ní Scolaí, iirinkielisyysliitto Conradh na Gaeilgen päätoimitsija ja kokenut lobbari, jonka johdolla liitto ryhtyi painostamaan Irlannin päättäviä elimiä toimintaan asiassa. Koska Gaeltachtin ministerinä toimi tuolloin tarmokas Brian Ó Cuív ja Euroopan parlamentissa istui syntyperäinen connachtilainen iirinpuhuja Seán Ó Neachtain, poliittinen ilmapiiri oli suotuisa muutokselle. 

Kampanjaan osallistui näkyvästi myös uusi spontaanisti syntynyt nuorisojärjestö *Na Gaeil Óga*, Nuoret gaelilaiset, joka pyrki organisoimaan nuoria irlantilaisia riippumattoman iirinkielisyystoiminnan taakse sekä huolehtimaan iirin kielen näkyvyydestä muun muassa Irakin sodan vastaisissa mielenosoituksissa. Näin tarkoitus oli vastustaa iirin kielen huonoa imagoa konservatiivisen nationalismin ja Irlannin tasavaltalaisarmeijan terrorismin edustajana. 

Kampanja huipentui 24. huhtikuuta 2004 Dublinissa pidettyyn suureen mielenosoitusmarssiin, *An Lá Móriin* eli Suureen päivään, joka keräsi viisi tuhatta osanottajaa. Marssi päättyi Molesworth Streetille Irlannin parlamentin eteen, missä muun muassa Pádraig Ó Laighin ja Nuorten gaelilaisten puheenjohtaja esiintyivät puhujina. 

Useat paikalliset hallintoelimet ja lopulta myös Irlannin parlamentti julistivat tukeaan kampanjalle, ja heinäkuussa 2004 Irlannin hallitus antoi periksi: iirin kielelle haettiin virallista asemaa. 13. kesäkuuta 2005 Euroopan unionin ulkoministerit suostuivat yksimielisesti vaatimukseen. 1. tammikuuta 2007 alkaen iiristä tuli Euroopan unionin tasaveroinen virallinen kieli.
Mauri

**Mauri** voi tarkoittaa ainakin seuraavia:

* maurit, muinaisen Mauretanian alueella elänyt kansa
* maurit, pääosin nykyisen Mauritanian alueella elävä hassaniyyaa puhuva kansa
* Mauri, miehen nimi
* Mauri-myrsky, Suomessa Maurin nimipäivänä 1982 riehunut myrsky

## Sukunimenä
* Giovanni Mauri (1854–1936), italialainen katolinen piispa
* José Mauri (s. 1996), argentiinalais-italialainen jalkapalloilija
* Roberto Mauri (oik. *Giuseppe Tagliavia*, 1924–2007), italialainen elokuvaohjaaja
* Stefano Mauri (s. 1980), italialainen jalkapalloilija.
Maurit

**Maurit** ovat historiallinen nimitys, jota Euroopassa käytettiin keskiajalla Maghrebissa ja islamilaisessa Andalusiassa, Sisiliassa ja Italiassa eläneistä berbereistä. Nimityksellä voitiin tarkoittaa näiden alueiden arabeja ja muslimeja yleensäkin, vaikka maurit toisaalta ovat myös lähinnä berbereihin ja tummaihoisiin afrikkalaisiin sekoittuneita Mauritanian arabeja. Suurimmassa osassa Iberian niemimaata muslimivalta päättyi 1200-luvun alussa ja Sisiliassa jo 1000-luvulla. Kyseessä ei ollut etninen identiteetti vaan ulkopuolisten käyttämä nimitys.

Korsikan ja Sardinian lipuissa on maurisoturin profiili.

## Maurit eurooppalaisessa kulttuurissa

### Populaarikulttuurissa
Kotimaisten kielten keskuksen mukaan lausahdus ”Mauri on tehnyt tehtävänsä, mauri saa mennä” on yhteistä yhteiseurooppalaista fraasiperintöä. Sanonta kuvaa kiittämättömyyttä, jota auttaja saa osakseen. Lause on Friedrich von Schillerin näytelmästä , jonka nimihenkilö suunnittelee Genovan dogen syrjäyttämistä. Hän palkkaa avukseen maurin, tunisialaisen Hassanin. Kun asia on hoidettu, Fiesco käskee Hassanin häipyä, jolloin tämä sanoo kuuluisan repliikkinsä. 

Hassania tunnetumpi mauri on William Shakespearen *[[Othello|Othello: Venetsian mauri]]*. 

### Muussa
Karl Marx tunnettiin ystävien keskuudessa lempinimellä ”mauri”, mahdollisesti tumman tukkansa ja ihonvärinsä takia.

## Katso myös
* Al-Andalus

## Lähteet

## Aiheesta muualla
Reverend Bizarre

**Reverend Bizarre** oli  Lohjalla vuonna 1995 perustettu doom metal -yhtye.

## Historia
Reverend Bizarren debyytti *[[In the Rectory of the Bizarre Reverend]]* oli ensimmäinen Suomessa julkaistu täyspitkä doom metal -levy, ainakin mikäli Thergothonin, Unholyn ja Skepticismin 1990-luvun alkupuolelle painottuvaa hyvin avantgardistista tuotantoa ei lasketa doom metalliksi. Black Sabbathin, Saint Vitusin, Pentagramin ja Candlemassin viitoittamaa tietä kulkeva yhtye oli tunnettu tinkimättömästä genreuskollisuudestaan, mutta myös tavastaan hämmentää ja johtaa kuulijoitaan harhaan. Yhtyeen "helposti lähestyttävältä" toiselta albumilta *II: Crush the Insects* julkaistu single *[[Slave of Satan]]* nousi ilmestyessään Suomen singlelistan kakkoseksi. Yhtyeen listamenestystä ja siitä seurannutta radiosoittoa pidettiin poikkeuksellisena erityisesti siksi, että singlellä oli mittaa peräti 21 minuuttia. Reverend Bizarre esitti viimeisen livekeikkansa Turussa joulukuussa 2006 ja lopetti toimintansa kokonaan julkaistuaan sitä ennen vielä yhden täyspitkän albumin 8. elokuuta 2007. Reverend Bizarren 30. toukokuuta 2007 julkaistu 16-minuuttinen single *[[Teutonic Witch]]* nousi ilmestyessään suoraan Suomen singlelistan ykköseksi. Albumi ** nousi ilmestyttyään Suomen albumilistan kuudenneksi.
Albert Witchfinderin alkuperäisen suunnitelman mukaan Reverend Bizarre olisi lopettanut toimintansa vuonna 2009 julkaistuaan viisi albumia, mutta yhtye ilmoitti vuonna 2006 lopettavansa toimintansa ja julkaisevansa vielä yhden albumin, vuonna 2007 ilmestyneen *in*. Peter Vicar jatkoi yhtyeensä Lord Vicarin voimin.

## Kokoonpano
### Nykyiset jäsenet
*Albert Witchfinder (Sami Hynninen) - basso, laulu
*Peter Vicar (Kimi Kärki)  - kitara
*Earl of Void (Jara Pohjonen) - rummut, kitara, kosketinsoittimet

### Entiset jäsenet
* Juippi (Juha-Petteri Lundqvist) – rummut

## Diskografia
### Albumit
* 
* 
* 

### EP:t
* 
* 
* 
* 
* 

### Splitit
* Reverend Bizarre / Ritual Steel (2003)
* Reverend Bizarre / Orodruin (2004)
* Minotauri / Reverend Bizarre (2004)
* Mannhai / Reverend Bizarre (2006)
* Reverend Bizarre / Kuolema (2008)
* Reverend Bizarre / Rättö ja Lehtisalo (2008)
* Electric Wizard / Reverend Bizarre (2008)
* Reverend Bizarre / Mr Velcro Fastener (2008)

### Singlet
* 
* 
* 

### Muut
* 
* 
* 
* 
* 
* 

## Lähteet

## Aiheesta muualla
* Foorumi 
*
W-VHS

**W-VHS** on JVC:n kehittämä korkeatarkkuuksinen analoginen videonauhaformaatti.

W-VHS:n tallennusmedia on puolen tuuman magneettinen ja metallinen nauha, joka on samankokoisessa kotelossa kuin VHS. Nauhaa voidaan käyttää MUSE-enkoodatun videon &ndash; resoluutiona 1125 juovaa &ndash; kahden yhtäaikaisen tavallisen tarkkuuden NTSC-signaalin tai monen tunnin NTSC-lähetyksen tallentamiseen. Video tallennetaan nauhalle komponenttimuodossa. Ääni tallennetaan VHS HiFinä tai S-VHS Digital Audio -formaatissa.
Ollie

**Ollie** (alun perin *ollie pop*) on yleisimpiä rullalautailutemppuja. Nykyiseen muotoonsa ollien kehitti Rodney Mullen vuonna 1981. Tempun vaikutus rullalautailuun on ollut suuri, sillä se mahdollisti hyppäämisen tasamaalta.

## Temppu käytännössä

Kokeneet rullalautailijat voivat suorittaa ollien lähes mistä tahansa jalkojen asettelusta, mutta yleensä se aloitetaan asettamalla takajalka lähelle laudan takareunaa, *tailille*, ja etujalka hieman laudan keskikohtaa edemmäs. Tästä asennosta ponnistetaan takajalalla, jolloin laudan *tail* osuu maahan ja saa laudan nousemaan ilmaan samanaikaisesti lautailijan kanssa. Tämän jälkeen lautaa voidaan ohjata sen karhean pinnan, *gripin*, ansiosta hieman korkeammalle nostamalla jalkoja lähemmäs keskivartaloa. Tämän vaiheen jälkeen lauta tulisi palauttaa vaakasuoraan asentoon jalkojen asentoa muuttamalla, jolloin ollie on korkeimmillaan, ja on aika aloittaa laskeutuminen, *ländääminen*. *Ländääminen* pyritään tekemään trukkiruuvien kohdalle, jotta tärähdys olisi mahdollisimman pieni, eikä lauta vahingoittuisi. Erityisesti korkealta laskeuduttaessa huono *ländääminen* saattaa aiheuttaa laudan katkeamisen ja johtaa kaatumiseen.

## Muunnelmia tempusta
Rullalautailun alkuvaiheessa lautailija joutuu päättämään, harjoitteleeko hän kulkemaan vasen vai oikea jalka edellä. Tätä kutsutaan *stanceksi* tai *stänssiksi*. *Regular stanceen* päätyvät kulkevat vasen jalka edellä, *goofy stancella* lautailevat taas oikea jalka edellä.
Yleensä jompikumpi tapa tuntuu alusta asti luontevammalta.
Temppujen kuvailussa etujalalla tarkoitetaan lautailijan valitseman *stänssin* mukaista etujalkaa.
### Switch ollie
*Switch ollie* tehdään vastakkaiselta *stänssiltä*, kuin ollie. Lautailija joutuu siis ponnistamaan etujalallaan, jota hän normaalisti käyttäisi laudan ohjailuun ilmalennon aikana, ja suorittamaan etujalan tehtävät ponnistusjalallaan. Tämä tuo temppuun huomattavaa lisävaikeutta, ja sitä voisikin verrata väärällä kädellä kirjoittamiseen.

### Nollie
*Nollie* tehdään samaan suuntaan kuin ollie, mutta ponnistaminen tapahtuu etujalalla laudan etuosasta. Myös nolliessa lautailija joutuu käyttämään jalkojaan vastoin niiden yleistä tehtävää.

### Fakie ollie
*Fakie ollie* tehdään samaan suuntaan kuin switch ollie, mutta ponnistaminen tapahtuu laudan etuosasta. Lautailija voi siis käyttää ponnistamiseen valitsemansa *stancen* takajalkaa, mikä helpottaa temppua huomattavasti verrattuna switch ollieen ja nollieen.

## Lähteet
Spatiaalinen tilastotiede

**Spatiaalinen tilastotiede** on tilastotieteen osa-alue, jossa aineiston kukin havainto on sidottu määrättyyn paikkaan. Alueellistettujen muuttujien teoriassa kaikki ympäristön luonnolliset ominaisuudet ajatellaan syntyneen kuhunkin pisteeseen ympäristön prosessin tuloksena. Mitattavat suureet sisältävät siten autokorrelaatiota lähialueensa kanssa, jota spatiaalinen tilastotiede pyrkii selvittämään.

Tilastotieteen jakaumaa vastaa spatiaalisessa tilastotieteessä pisteprosessi. 

Spatiaalista tilastotiedettä sovelletaan muun muassa geostatistiikassa sekä spatiaalisessa ekonometriassa.
Lastenlaulu

**Lastenlaulu** on lapsille sävelletty tai kansan parissa muotoutunut laulu. Lastenlaulujen melodiat ovat tyypillisesti melko yksinkertaisia ja helposti omaksuttavia sekä sävelkulkujen että rytmiikan osalta, minkä ansiosta lastenlaulut muodostavat selkeästi oman tunnistettavan lajityyppinsä. Kappaleen voi yleensä tunnistaa lastenlauluksi pelkän sävellyksen perusteella. Varsin usein lastenlaulut ovat iloisia, reippaita ja duurivoittoisia, mutta varsinkin Suomessa myös mollissa olevia lastenlauluja on huomattavan suuri määrä (esimerkiksi ”Karhunpoika sairastaa”, "Ihme ja kumma", ”Sininen uni” sekä ”Päivänsäde ja menninkäinen”). Lastenlaulujen ominaispiirteet löytyvät siten melodian käsittelystä ja sanoituksista, eivätkä niinkään duurin ja mollin mukaisesta sävellajiin perustuvasta jaosta.

Sanoituksiltaan lastenlaulut kertovat yleensä lapsia kiinnostavista aiheista. Aiheena voivat olla muun muassa satuhahmot (esimerkiksi ”Rölli” ja ”Mikki Hiiri merihädässä”), mielikuvitukselliset, vauhdikkaat ja jännittävät tapahtumat (esimerkiksi ”Pikkuoravien kuuraketti” ja ”Kuinka saisin rikki kookospähkinän”) sekä valistavat ja opettavaiset tarinat (esimerkiksi ”Popsi, popsi porkkanaa”, ”Lasten liikennelaulu” ja ”Jänöjussin mäenlasku”). Aihepiirin lisäksi lastenlaulujen sanoituksille on yleensä ominaista selkeä ja täsmällinen kieli, tarkka määrämuotoinen riimitys ja runsas loppusointujen käyttö.
Satunnaisotanta

**Satunnaisotanta** tarkoittaa, että otos on kerätty jollakin satunnaisuuteen perustuvalla menetelmällä. Jokainen alkio poimitaan populaatiosta riippumatta muiden alkioiden poiminnasta. Satunnaisotanta on tärkeää, koska sen ansiosta saatuja tuloksia voidaan yleistää koko populaatioon.

**Yksinkertainen satunnaisotanta** (simple random sampling, SRS) on yksinkertaisin otantamenetelmä, jossa jokaisella alkiolla on sama todennäköisyys tulla valituksi otokseen. 

Yksinkertainen satunnaisotanta ei ole kaikissa tilanteissa tehokkain mahdollinen, koska otokseen valikoituvat alkiot eivät välttämättä ole perusjoukon tunnuslukujen estimoinnin kannalta informatiivisia. Siksi tarvitaan usein suhteellisen suuri otos perusjoukosta, jotta estimaatit olisivat tarkkoja. Suuren otoksen hankkiminen voi tulla kalliiksi, mikä vähentää otantamenetelmän käytettävyyttä. Mikäli perusjoukosta on saatavilla lisäinformaatiota, olisi mahdollista suorittaa tehokkaampi otanta käyttäen tätä lisätietoa. 

Otanta voidaan tehdä joko *palauttaen* valittu alkio takaisin perusjoukkoon tai *ilman palautusta*. Tehtäessä otanta palauttaen sama alkio voi tulla otokseen monta kertaa.
Stringit

**Stringit** ovat sekä naisten että miesten käyttämä alus- ja uimahousumalli. Se on pieni, kankainen tai nahkainen vaatekappale, jossa olennaista on jalkojen, yleensä pakaroiden, välistä kulkeva narumaisen ohut osa, joka on kiinni lanteiden ympäri kulkevassa osassa. Stringien etuna on muun muassa saumojen näkymättömyys housujen läpi sekä vähäisempi hiostavuus, kun kangasta on vähemmän kuin perinteisimmissä malleissa.

Stringejä ei pidä sekoittaa tangoihin, joissa takakappaleen koko on tyypillisesti paljon isompi kuin stringeissä, ainoastaan sivuosat ovat kapeat.

## Alkuperä

Stringien kaltaiset vaatteet olivat ensimmäisiä ihmisen käyttämiä vaatteita. Stringit olivat alun perin miehille tarkoitettuja alusasuja.

Khoisanit, jotka ovat Kalaharin aavikon alkuperäiskansaa, käyttävät edelleen tällaisia vaatteita. Sana *tanga* on saatu heiltä ja se on käytössä sellaisenaan useissa laajalle levinneissä kielissä. Japanilaisten miesten *fundoshi*-stringit ovat 2&nbsp;000 vuotta vanha keksintö. Samurait käyttivät niitä alusvaatteina sotavarusteissaan. Fundosheja käyttivät käytännössä kaikki japanilaismiehet toiseen maailmansotaan asti. Nykyisin niitä käytetään lähinnä uima-asuina. 

Intiassa Shivan palvojat ja jotkin pyhät miehet ovat käyttäneet asua nimeltä *Kowpeenam* tai *Langot* (marathiksi लंगोट). Hindujumaluus Murugan kuvataan pukeutuneena asuun.

Sana *stringit* tulee englannin sanasta *G-string*. Nykyiset stringit olivat alun perin eksoottisten tanssijoiden käyttämä vaate, josta tuli muoti-ilmiö Etelä-Amerikassa, erityisesti Brasiliassa 1970-luvulla. Brasiliassa, jossa pakaroita tavallisesti korostettiin ja esiteltiin, stringeistä tuli uima-asumuoti. Uima-asujen takakappale oli niin kapea, että se saattoi mennä käyttäjän pakaroiden väliin, mistä syntyi stringien perusmalli. Toisaalta jo Louis Réardin vuonna 1946 suunnittelemien maailman ensimmäisten bikinien alaosa oli string-mallinen.

Alun perin stringejä kutsuttiin Brasiliassa sanalla *[[bundas]]*. Englannissa käytetään sanaa *thong* (”hihna”) tai sanaa *G-string*, josta suomenkielinen nimitys ja foneettinen mukaelma *stringit* on tullut.

## Nousu maailmalla
Stringit raivasivat 1980-luvun loppupuolella tiensä läntiseen maailmaan, ja ne tulivat yhä suositummaksi alusvaatemalliksi 1990-luvulle asti. Vuodesta 2003 lähtien stringit ovat olleet eniten myytyjä naisten muotituotteita. Stringien suosiota kasvatti niiden huomaamattomuus muodissa olevien ihonmyötäisten tai vaaleiden housujen tai hameen alta.

## Lähteet